

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 400-08/21-01/23**

**URBROJ: 2186/03-02-21-1**

**Cestica, 18.06.2021.**

Na temelju članka 82. Stavak 2. Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19) i članka 28. Statuta Općine Cestica (Službeni vjesnik Varaždinske županije 13/21), Općinsko vijeće Općine Cestica na svojoj 2. sjednici održanoj dana 18. lipnja 2021. godine donosi

**ODLUKU**

**o pokriću manjka prihoda i primitaka za 2020. godinu**

**Članak 1.**

Ovom odlukom utvrđuje se rezultat poslovanja, raspodjela rezultata te način pokrića manjka prihoda i primitaka iskazanog u financijskim izvještajima o izvršenju Proračuna Općine Cestica za 2020. godinu, u iznosu od **3.992.684,03** kune.

**Članak 2.**

 Općina Cestica na dan 31. prosinca 2020. godine u svojim poslovnim knjigama ima iskazana slijedeća stanja viškova, odnosno manjkova prihoda: višak prihoda poslovanja **3.176.646,67** kuna, višak primitaka od financijske imovine **6.250.138,60** kuna, manjak prihoda od nefinancijske imovine **-7.657.130,17** kuna.

 Na kraju prethodne izvještajne godine (2019.) utvrđeni je negativni rezultat poslovanja u iznosu od **-6.262.339,00** kune. Tijekom 2020. godine izvršeni su postupci korekcije rezultata za 2019. godinu, te konačni preneseni rezultat iz 2019. godine iznosi **-5.762.339,13** kuna.

**Članak 3.**

Ostvareni višak prihoda poslovanja, te višak primitaka od financijske imovine u iznosu od 9.426.785,27 kuna raspodjeljuje se za pokriće iskazanog manjka prihoda od nefinancijske imovine u iznosu od **-7.657.130,17** kuna, te manjak za 2020. godinu iznosi **-3.992.684,03** kune.

**Članak 4.**

Rezultat poslovanja tekuće godine pribraja se s rezultatom poslovanja prethodnih godina što čini ukupan rezultat poslovanja Općine Cestica na dana 31.12.2020. godine u iznosu od **-3.992.684,03** kune.

**Članak 5.**

 Proračunski manjak Općine Cestica u iznosu od **-3.992.684,03** kune uvrstiti će se u Izmjene i dopune Proračuna Općine Cestica za 2021. godinu i pokriti će se iz prihoda i primitaka ostvarenih u 2021. godini.

**Članak 6.**

 Odluka o pokriću manjka prihoda i primitaka za 2020. godinu stupa na snagu osmog dana o dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.